open-index/open-wikipedia-markdown huggingface dataset:
Νεγκρίλ

Το **Νεγκρίλ** (*Negril*) είναι παραλιακό θέρετρο και οικισμός που εκτείνεται σε δύο «ενορίες» (διοικητικές υποδιαιρέσεις) της Τζαμάικα: την Ενορία του Ουεστμόρλαντ και την Ανόβερ, στο δυτικό άκρο της νήσου και της χώρας, 81 χιλιόμετρα νοτιοδυτικά από το Διεθνές Αεροδρόμιο Σάνγκστερ του Μοντέγκο Μπέι. Ο πληθυσμός του Νεγκρίλ ήταν περίπου 4.500 κάτοικοι το 2005.

Το κέντρο του Νεγκρίλ, η πιο απότομη ακτή του Γουέστ Εντ νότια από το κέντρο, και το νότιο τμήμα της λεγόμενης «Παραλίας των επτά μιλίων» βρίσκονται στο έδαφος της Ενορίας του Ουεστμόρλαντ. Μόνο οι βορειότερες παραλίες βρίσκονται κοντά και πέρα από το σύνορο με την Ενορία Ανόβερ. Η πλησιέστερη πόλη είναι η Σαβάννα-λα-Μαρ, η πρωτεύουσα της Ενορίας του Ουεστμόρλαντ. Προς την αντίθετη κατεύθυνση, ταξιδεύοντας στην Εθνική Οδό A1, ο μεγαλύτερος κοντινός οικισμός είναι η κωμόπολη Λούσεα, η πρωτεύουσα της Ανόβερ.

## Ιστορία
Η ονομασία Νεγκρίλ είναι σύντμηση της λέξεως *Negrillo*, που στην Ισπανική γλώσσα σημαίνει «μικρό μαύρο» και ήταν η αρχική ονομασία που δόθηκε στην περιοχή από τους Ισπανούς το 1494. Μια αιτιολόγηση υποστηρίζει ότι επειδή υπήρχαν πάρα πολλά μαύρα χέλια κατά μήκος της ακτογραμμής της τοποθεσίας, οι Ισπανοί την απεκάλεσαν *Anguila Negra* (= «μαύρα χέλια»), ονομασία που αμέσως συντομεύθηκε σε *Negrillo* και αργότερα σε *Negril*.

Η ανάπτυξη του Νεγκρίλ ως θερέτρου ξεκίνησε στα τέλη της δεκαετίας του 1950, αν και η πρόσβαση αρχικώς ήταν δύσκολη: εξαιτίας της ανυπαρξίας προβλητών, τα πλοιάρια άφηναν τους επιβάτες τους μέσα στο νερό και οι τουρίστες περπατούσαν μέσα στη θάλασσα μέχρι την ακτή. Δεν υπήρχαν ούτε ξενοδοχεία ή πανσιόν, και οι τουρίστες ενοικίαζαν δωμάτια μέσα στα σπίτια ντόπιων Τζαμαϊκανών ή έστηναν τέντες στις αυλές τους. Ο Ντάνιελ Κόνελ ήταν ο πρώτος άνθρωπος που δημιούργησε πιο συμβατικές επιλογές διαμονής για τους τουρίστες, όταν ίδρυσε τον πρώτο ξενώνα στο Νεγκρίλ, τον «Παλμ Γκρόουβ». Η φήμη για την καλή υποδοχή και φιλόξενο πνεύμα των κατοίκων αυξήθηκε με την πάροδο των ετών και κτίσθηκε το πρώτο ξενοδοχείο, το «Γιωτ Κλαμπ» στο Γουέστ Εντ. Τότε, στις αρχές της δεκαετίας του 1970, βελτιώθηκε και ο δρόμος που ένωνε την περιοχή με το Μοντέγκο Μπέι, ενώ το 1976 κατασκευάσθηκε και το μικρό Αεροδρόμιο του Νεγκρίλ.

* Στο Νεγκρίλ γεννήθηκαν ο πυγμάχος βαρέων βαρών Όουεν Μπεκ (γενν. 1976) και ο συγγραφέας Τζόελ Ωγκάστας Ρότζερς (1880-1966).

## Παραπομπές


Νεγκριλ
Λίνστεντ

Το **Λίνστεντ** (αγγλ. *Linstead*) είναι πόλη στην «ενορία» (διοικητική υποδιαίρεση) Σαιντ Κάθριν της Τζαμάικα. Το 2011 ο πληθυσμός του Λίνστεντ ήταν 22.757 κάτοικοι το 2011 έναντι 14.144 κατοίκων το 1991. Βρίσκεται 19 χιλιόμετρα βόρεια-βορειοδυτικά από τη μεγάλη πόλη Σπάνις Τάουν.

Το Λίνστεντ βρίσκεται κοντά στο μεγάλο εργοστάσιο αλουμινίου της πόλεως Ήγουαρτον (*Ewarton*), που δίνει εργασία σε μεγάλο μέρος του τοπικού πληθυσμού. Την Παραμονή των Χριστουγέννων γίνεται το «Γκραντ Μάρκετ», με τους κατοίκους να βγαίνουν γεμίζοντας τους δρόμους, τα μικρά καταστήματα να πωλούν παιχνίδια και άλλα είδη χριστουγεννιάτικων δώρων, και διάφορες εκδηλώσεις και εορτασμούς να λαβαίνουν χώρα στην πλατεία.

## Αξιοσημείωτα πρόσωπα
Στο Λίνστεντ έχουν γεννηθεί μεταξύ άλλων και οι εξής:

* Τζόζεφ Χιλ (μουσικός), τραγουδιστής του ρέγκε συγκροτήματος Culture
* Λέσλι Λαινγκ (1925-2021), δρομέας αθλητής του στίβου, «χρυσός» Ολυμπιονίκης το 1952

Εξάλλου στην πόλη πέθανε ο ιατρός και «χρυσός» Ολυμπιονίκης του στίβου Άρθουρ Γουίντ (1920-1992)

## Παραπομπές


Κατηγορία:Οικισμοί στην Τζαμάικα
Κατηγορία:Πόλεις της Τζαμάικας
Θεώρημα Φόιερμπαχ

Στην γεωμετρία, το **θεώρημα Φόιερμπαχ** (αναφέρεται και ως **θεώρημα Feuerbach**) λέει ότι ο κύκλος Όιλερ ενός τριγώνου εφάπτεται του εγγεγραμμένου κύκλου του τριγώνου, καθώς και των τριών παρεγγεγραμμένων του κύκλων.

Το σημείο επαφής με τον εγγεγραμμένο κύκλο του τριγώνου λέγεται **σημείο Φόιερμπαχ**. Τα τρία σημεία επαφής με τους παρεγγεγραμμένους κύκλους δημιουργούν ένα τρίγωνο που λέγεται **τρίγωνο Φόιερμπαχ** και είναι το σημείο X(11) στην λίστα Kimberling. Οι ονομασίες αυτές είναι προς τιμήν του Κάρολου Βίλχεμ Φόιερμπαχ, που δημοσίευσε το θεώρημα το 1822.

## Ιδιότητες
* Η μεγαλύτερη απόσταση του σημείου Φόιερμπαχ από τα μέσα των πλευρών του τριγώνου, ισούται με το άθροισμα των άλλων δύο αποστάσεων. Αντίστοιχα, και για τα τρία εξωτερικά σημεία Φόιερμπαχ.

## Συντεταγμένες
Το εσωτερικό σημείο Φόιερμπαχ έχει βαρυκεντρικές συντεταγμένες 
:{\rm F} = (\tau - \alpha) (\beta - \gamma)^2 : (\tau - \beta) (\gamma - \alpha)^2 : (\tau - \gamma) (\alpha - \beta)^2,
όπου \alpha, \beta, \gamma οι πλευρές του τριγώνουκαι \tau η ημιπερίμετρός του.

Οι βαρυκεντρικές συντεταγμένες για τα τρία εξωτερικά σημεία δίνονται από 
:{\rm F}_{\alpha} = \alpha (\beta - \gamma)^2 : (\tau - \beta) (\gamma + \alpha)^2 : (\tau - \gamma) (\alpha + \beta)^2,
:{\rm F}_{\beta} = \beta (\gamma - \alpha)^2 : (\tau - \gamma) (\alpha + \beta)^2 : (\tau - \alpha) (\beta + \gamma)^2,
:{\rm F}_{\gamma} = \gamma (\alpha - \beta)^2 : (\tau - \alpha) (\beta + \gamma)^2 : (\tau - \beta) (\gamma + \alpha)^2.

## Δείτε επίσης
* Εγγεγραμμένος κύκλος τριγώνου
* Παρεγγεγραμμένοι κύκλοι τριγώνου
* Θεώρημα του Κέισι

## Περαιτέρω ανάγνωση
### Εξωτερικοί σύνδεσμοι
* Θεώρημα Φόιερμπαχ στο Γεωμετρικόν.
* Θεώρημα Φόιερμπαχ στο Cut The Knot.
* Θεώρημα Φόιερμπαχ στο Geogebra.
* Σημείο Φόιερμπαχ στο Geogebra.

### Ξενόγλωσσα άρθρα
* 
* 
* 
* 
* 
* 
* 
* 
* 
* 

### Ελληνικά άρθρα
* 

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Μνημείο της Αγίας Φαουστίνας (Λοτζ)

Το **Μνημείο της Αγίας Φαουστίνας** () είναι μνημείο-κρήνη αφιερωμένο στην Αγία Φαουστίνα Κοβάλσκα, δίπλα στην Εκκλησία της Αγίας Φαουστίνα Κοβάλσκα, στο Λοτζ της Πολωνίας.

## Περιγραφή
Το μνημείο, κατασκευασμένο από μάρμαρο Καράρα, ζυγίζει 1,5 τόνο και έχει ύψος περ. 2 μ. Αποκαλύφθηκε στις 5 Οκτωβρίου 2008. Δημιουργός του μνημείου είναι ο Μάριους Ντραπικόφσκι, δημιουργός, μεταξύ άλλων, του κεχριμπαρένιου-διαμαντένιου ενδύματος της θαυματουργής εικόνας της Μαύρης Παναγίας της Τσενστοχόβα. Η κατασκευή του μνημείου χρηματοδοτήθηκε από το εργοστάσιο ύδρευσης και αποχέτευσης του Λοτζ και την «Κοινωνική Επιτροπή για την Κατασκευή του Μνημείου της Αγίας Φαουστίνας, προστάτιδας της πόλης του Λοτζ».

## Επίμαχο ζήτημα
Το 2010, το εποπτικό συμβούλιο της ZWiK παρατήρησε ορισμένες ασάφειες σε σχέση με τη δωρεά 1 εκατομμυρίου ζλότι από το προηγούμενο διοικητικό συμβούλιο της εταιρείας για την κατασκευή του Μνημείου της Αγίας Φαυστίνας. Τα χρήματα που δόθηκαν για την κατασκευή του μνημείου θα μπορούσαν να είχαν δαπανηθεί παράνομα.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Μνημείο για τα θύματα του Κομμουνισμού (Λοτζ)

Το **Μνημείο για τα θύματα του Κομμουνισμού** () είναι μνημείο στο Λοτζ της Πολωνίας, αφιερωμένο στα θύματα του κομμουνιστικού καθεστώτος το 1918-1989.

## Ιστορία
Στις 12 Δεκεμβρίου 2009, το μνημείο αποκαλύφθηκε στη Λεωφόρος Κάρολ Άνστατ στο Λοτζ, μπροστά από το κτίριο όπου βρισκόταν η Γκεστάπο κατά τη διάρκεια του Β΄ Παγκοσμίου Πολέμου, το 1945-1956 - το Επαρχιακό Γραφείο Δημόσιας Ασφάλειας, και σήμερα το 7ο Λύκειο «Στανίσουαφ Βισπιάνσκι». Είναι επίσης μνημείο αφιερωμένο, μεταξύ άλλων, στους κατοίκους των πρώην ανατολικών συνόρων, στα θύματα της εισβολής των μπολσεβίκων του 1919-1920, στα θύματα της Σφαγής του Κάτιν, στα θύματα των εργατικών διαδηλώσεων το Δεκέμβριο του 1970, στους ακτιβιστές της «Αλληλεγγύης» και στα θύματα του στρατιωτικού νόμου το 1981 –1983, όπου τους στέρησαν τη ζωή, φυλακίστηκαν και καταπιέστηκαν.

Δημιουργός του μνημείου είναι ο γλύπτης Βόιτσεχ Γκρινιέβιτς.

Η κατασκευή του μνημείου ξεκίνησε στις 17 Σεπτεμβρίου 2008, στην 69η επέτειο της επίθεσης της Σοβιετικής Ένωσης. Το μνημείο κόστισε 550.000 ζλότι, που χρηματοδοτήθηκε εν μέρει (σε ποσό σχεδόν 57.000 ζλότι) από την κοινωνική επιτροπή για την κατασκευή του μνημείου, η οποία, μεταξύ άλλων, πουλούσε τούβλα και μάζευε δωρεές σε κονσέρβες. Ένας από τους δωρητές ήταν ο Πρόεδρος Λεχ Κατσίνσκι.

Ένας από τους εμπνευστές της κατασκευής του μνημείου ήταν ο γερουσιαστής Άντζεϊ Οστόγια-Οφσιάνι, ο οποίος πέθανε τον Απρίλιο του 2008, ακτιβιστής της δημοκρατικής αντιπολίτευσης στη Λαϊκή Δημοκρατία της Πολωνίας, πολιτικός και αξιωματούχος τοπικής κυβέρνησης.

Ο πρόεδρος Λεχ Κατσίνσκι ήταν προγραμματισμένο να συμμετάσχει στα αποκαλυπτήρια του μνημείου, αλλά λόγω προβλημάτων υγείας, έστειλε μόνο μια επιστολή που διαβάστηκε κατά τη διάρκεια της τελετής. Στα αποκαλυπτήρια του μνημείου παρέστησαν ο αναπληρωτής επικεφαλής της Καγκελαρίας του Προέδρου της Δημοκρατίας της Πολωνίας, Γιάτσεκ Σάσιν, ο Μητροπολίτης του Λοτζ, Αρχιεπίσκοπος Βουαντίσουαφ Ζιούουεκ και ο Δήμαρχος του Λοτζ, Γέζι Κροπιβνίτσκι.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Σρουντμιέστσιε (Λοτζ)
Ράτιοφαρμ Ουλμ

Η **Ράτιοφαρμ Ουλμ** (, επίσημα στυλιζαρισμένο ως **ratiopharm ulm**), είναι γερμανική επαγγελματική ομάδα καλαθοσφαίρισης, που εδρεύει στο Ουλμ. Η έδρα της ομάδας είναι η Αρένα Ράτιοφαρμ, χωρητικότητας περίπου 6.000 θεατών.

Η μασκότ της ομάδας είναι ένα κουνέλι που ονομάζεται *Spass* («διασκέδαση»), που μοιάζει κάπως με τον Bugs Bunny. Ο κύριος χορηγός της ομάδας είναι η φαρμακευτική εταιρεία Ratiopharm. Τα χρώματα της ομάδας είναι πορτοκαλί, λευκό και μαύρο.

Η Ουλμ συμμετέχει στην Μπούντεσλιγκα Γερμανίας για 19 συνεχόμενες σεζόν από την προαγωγή της το 2006, και κατέκτησε το εθνικό πρωτάθλημα το 2023.

## Ιστορία
Ο σύλλογος ιδρύθηκε το 2001 μετά την πτώχευση της προηγούμενης επαγγελματικής ομάδας καλαθοσφαίρισης στο Ουλμ, που διοικούνταν από τον αθλητικό σύλλογο ΣΣΒ Ουλμ 1846, και αναγκάστηκε να παραιτηθεί από το πρωτάθλημα. Ο Τόμας Στολ και ο Αντρέας Έτελ, ο οποίος είναι ιδιοκτήτης του συλλόγου, αγόρασαν την άδεια της πρώην ομάδας και ξεκίνησαν μια ομάδα που συμμετείχε στη Β΄ Κατηγορία, με το όνομα **Basketball Ulm GmbH**. Μετά από πέντε χρόνια στη Β΄ Κατηγορία, η ομάδα προβιβάστηκε στην Μπούντεσλιγκα Γερμανίας το 2006.
δεξιά|μικρογραφία|250x250εσ|Εσωτερικό της Αρένα Ράτιοφαρμ, η έδρα του συλλόγου από το 2011.

## Διακρίσεις

* '''Μπούντεσλιγκα Γερμανίας'''
** **Νικητές**: 2022-23
** Φιναλίστ: 1997-98, 2011-12, 2015-16

* **Κύπελλο Γερμανίας**
** **Νικητές**: 1996
** Φιναλίστ: 1994, 1995, 2013, 2014, 2024

* **Σούπερ Καπ Γερμανίας**
** Φιναλίστ: 2012

* **Β΄ Κατηγορία Γερμανίας **
** **Νικητές**: 2005-06

* **Κύπελλο Στέχερτ**
** **Νικητές**: 2011

## Προπονητές

## Παραπομπές


## Εξωτερικοί σύνδεσμοι
*  (γερμανικά) 
* Προφίλ ομάδας στο Eurobasket.com
* Προφίλ ομάδας στο Πρωτάθλημα Γερμανίας  (γερμανικά)


Κατηγορία:Γερμανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2001
Κατηγορία:Ουλμ
Ελισάβετ του Χένεμπεργκ

Η **Ελισάβετ**, γερμ.: *Elisabetta von Henneberg* (π.1318 – 6 Δεκεμβρίου 1377) από τον Οίκο του Χένεμπεργκ ήταν μία Γερμανίδα ευγενής.

μικρογραφία|140x140εσ|Ο θυρεός του κόμη του Χένεμπεργκ.

## Βιογραφία
Ήταν κόρη του Μπέρτολντ Ζ΄ κόμη του Χένεμπεργκ-Σλόιζινγκεν και της Αδελαΐδας της Έσσης, κόρης του Ερρίκου Α΄ λαντγκράβου της Έσσης και της Αδελαΐδας του Μπράουνσβαϊγκ-Λύνεμπουργκ.

## Οικογένεια
Παντρεύτηκε τον Ιωάννη Β' των Χοεντσόλερν μπουργκράβο της Νυρεμβέργης  και απέκτησαν πέντε παιδιά:
* Μαργαρίτα, παντρεύτηκε τον Στέφανο Β' των Βίττελσμπαχ δούκα της Βαυαρίας.
* Ελισάβετ.
* Άννα.
* Αδελαΐδα.
* Φρειδερίκος Ε΄ 1333-1398, μπουργκράβος της Νυρεμβέργης.

## Σημειώσεις


## Βιβλιογραφία
* ''Bertold VII., Graf von Henneberg-Schleusingen'', 1955.

## Σχετικές καταχωρήσεις
* Οίκος του Χένεμπεργκ

Κατηγορία:Γερμανοί ευγενείς
Τα τέσσερα βιβλία της αρχιτεκτονικής

**Τα τέσσερα βιβλία της αρχιτεκτονικής** (Ιταλικά: *I quattro libri dell'architettura*) είναι μια πραγματεία για την αρχιτεκτονική του αρχιτέκτονα Αντρέα Παλλάντιο (1508 - 1580), γραμμένη στα Ιταλικά. Το βιβλίο εκδόθηκε για πρώτη φορά σε τέσσερεις τόμους το 1570 στη Βενετία, εικονογραφημένο με ξυλογραφίες μετά από σχέδια του ίδιου του συγγραφέα. Έχει ανατυπωθεί και μεταφραστεί πολλές φορές, συχνά σε μονότομη μορφή.

Το πρώτο βιβλίο εκδόθηκε για πρώτη φορά στα Αγγλικά το 1663 σε μια έκδοση στο Λονδίνο από τον Godfrey Richards. Η πρώτη πλήρης έκδοση στην αγγλική γλώσσα δημοσιεύτηκε στο Λονδίνο από τον ιταλικής καταγωγής αρχιτέκτονα Τζάκομο Λεόνι (Giacomo Leoni) το 1715 - 1720.

Το έργο δεν έχει μεταφραστεί στα Ελληνικά.

## Περιεχόμενο
Η πραγματεία χωρίζεται σε τέσσερα βιβλία:

Το πρώτο βιβλίο πραγματεύεται οικοδομικά υλικά και τεχνικές. Παρουσιάζει πέντε κλασικούς ρυθμούς (δωρικό, ιωνικό, κορινθιακό, τοσκανικό, σύνθετο) σε όλα τα μέρη τους (βάσεις, κίονες, επιστύλια, καμάρες, κιονόκρανα, τράβα), καθώς και συζητήσεις για άλλα δομικά στοιχεία (θολωτές οροφές, δάπεδα, πόρτες και παράθυρα, τζάκια, στέγες και σκάλες).

Το δεύτερο βιβλίο καλύπτει τα σχέδια ιδιωτικών αστικών αρχοντικών και εξοχικών επαύλεων του 1500, μέσα και γύρω από τη Βενετία, σχεδόν όλα σχεδιασμένα από τον ίδιο τον Παλλάντιο. Αυτό περιλαμβάνει 9 κτήρια, 22 βίλες (13 από αυτές ολοκληρωμένες, άλλες πέντε μερικώς ολοκληρωμένες) και μια σειρά από έργα που δεν έχουν πραγματοποιηθεί. Οι πινακίδες των ολοκληρωμένων έργων μερικές φορές διαφέρουν από τα κτίρια όπως πραγματικά κατασκευάστηκαν.

Το τρίτο βιβλίο πραγματεύεται θέματα πολεοδομικού σχεδιασμού: δρόμοι, λιθόστρωτα οδοστρώματα, γέφυρες από πέτρα και ξύλο και πλατείες, με παραδείγματα που προέρχονται από ρωμαϊκή προέλευση παράλληλα με σύγχρονα παραδείγματα. Επίσης βασιλικές, συμπεριλαμβανομένης της βασιλικής που σχεδίασε ο Βιτρούβιος στο Φάνο και της σημαντικής *Basilica Palladiana* στη Βιτσέντζα.

Το τέταρτο βιβλίο περιέχει πέντε κεφάλαια γενικής εισαγωγής, στη συνέχεια 26 κεφάλαια, καθένα από τα οποία περιγράφει τα σχέδια συγκεκριμένων ρωμαϊκών ναών που χρονολογούνται από την αρχαιότητα, μαζί με ένα σύγχρονο σχέδιο εκκλησίας. (Η εξαίρεση είναι το Σαν Πιέτρο ιν Μοντόριο, σχεδιασμένο από τον Ντονάτο Μπραμάντε, που εγκαινιάστηκε το έτος 1500.) Οι επιλογές του Παλλάντιο κυμαίνονται γεωγραφικά από τη Ρώμη, τη Νάπολη, το Σπολέτο, την Ασίζη, την Pola και τη Nîmes. Οι απεικονίσεις των ναών περιλαμβάνουν προσεκτικές μετρήσεις των υφιστάμενων δομικών στοιχείων, μαζί με τις υποθετικές ερμηνείες του ίδιου του Παλλάντιο για τις προσόψεις του ναών, όπου παρέμειναν μόνο θραύσματα, όπως στον ναό του Τραϊανού.

## Δείτε επίσης
* Παλλαντιανή αρχιτεκτονική

## Παραπομπές


## Εξωτερικοί σύνδεσμοι

* Andrea Palladio. *[https://www.public.gr/product/books/english/art/architecture-interior-design/the-four-books-on-architecture/0317959 The Four Books on Architecture].* Translated by: Richard Schofield, Translated by: Robert Tavernor. MIT Press Ltd. United States. 23/08/2002. ISBN 9780262661331.

Κατηγορία:Βιβλία αρχιτεκτονικής
Κατηγορία:Αναγεννησιακή αρχιτεκτονική
Αράποβατς (Σερβία)

Το **Αράποβατς** (σερβ. Араповац) είναι χωριό στον Δήμο του Λαζάρεβατς, στη Σερβία. Σύμφωνα με την απογραφή του 2011 ο πληθυσμός του χωριού είναι 644 κάτοικοι έναντι 830 κατοίκων το 1991 και 1.004 κατοίκων το 1948. Ο οικισμός είναι κτισμένος σε μέσο υψόμετρο λιγότερο από 200 μέτρα πάνω από την επιφάνεια της θάλασσας και βρίσκεται περίπου 40 χιλιόμετρα νότια από το κέντρο του Βελιγραδίου. Ο ενοριακός ναός του Αράποβατς είναι αφιερωμένος στην Ανάληψη.

## Παραπομπές


Αραποβατ
Ρόζεν Ζελιάζκοφ

Ο **Ρόζεν Ζελιάζκοφ** (βουλγ.: *Росен Желязков,* γενν. 5 Απριλίου 1968) είναι Βούλγαρος πολιτικός, ο οποίος χρημάτισε πρωθυπουργός της χώρας από τις 16 Ιανουαρίου 2025 έως την παραίτησή του στις 11 Δεκεμβρίου 2025, έπειτα από μαζικές αντικυβερνητικές διαδηλώσεις.

## Καριέρα
Το 1994 ο Ζελιάζκοφ ξεκίνησε την καριέρα του ως νομικός σύμβουλος στην περιφέρεια Σρέντετς του Δήμου Σόφιας, όπου διετέλεσε ανώτερος νομικός σύμβουλος, γραμματέας και αναπληρωτής δήμαρχος. Από το 1995, είναι ενεργός δικηγόρος για πολιτικές και εμπορικές υποθέσεις.

Μεταξύ 1998 και 1999, εργάστηκε ως αντιδήμαρχος για το «δίκαιο και τον έλεγχο» στην περιφέρεια Λόζενετς του Δήμου Σόφιας. Από το 2003 έως το 2009 ήταν γραμματέας του Δήμου Σόφιας. Αργότερα συνέχισε να εργάζεται ως Γενικός Γραμματέας του Συμβουλίου των Υπουργών από το 2009 έως το 2013.

Την περίοδο 2014-2016 διετέλεσε υπουργός Δημόσιας Διοίκησης και Ηλεκτρονικής Διακυβέρνησης. Από τις 30 Σεπτεμβρίου 2016 με απόφαση του υπουργικού συμβουλίου διορίστηκε πρόεδρος της Κρατικής Υπηρεσίας Ηλεκτρονικής Διακυβέρνησης. Στις 20 Σεπτεμβρίου 2018 εκλέχθηκε από την Εθνοσυνέλευση Υπουργός Μεταφορών, Πληροφορικής και Επικοινωνιών.

Υπήρξε μέλος του Κοινοβουλίου (GERB-UDF) στην 45η, 46η, 47η, 48η και 49η Εθνοσυνέλευση. Στις 19 Απριλίου 2023, μετά από συμφωνία μεταξύ της GERB-UDF και της δεύτερης μεγαλύτερης ομάδας στην Εθνοσυνέλευση (PP-DB), ο Ζελιάζκοφ εξελέγη πρόεδρος του Κοινοβουλίου με 136 ψήφους, αλλά στις 25 Απριλίου 2024 απομακρύνθηκε από τη θέση με 129 ψήφους.

Την 1η Ιουλίου, μετά τις βουλευτικές εκλογές του Ιουνίου, κλήθηκε από τον Πρόεδρο Ρούμεν Ράντεφ να σχηματίσει κυβέρνηση μειοψηφίας ως πρωθυπουργός. Ωστόσο, στις 3 Ιουλίου, η Εθνοσυνέλευση καταψήφισε με 138 προς 98 την προτεινόμενη κυβέρνησή του. Μετά τις βουλευτικές εκλογές του Οκτωβρίου 2024 και κατόπιν πολύμηνων διαπραγματεύσεων και μιας καταρχήν συμφωνίας τριών κομμάτων, ο πρόεδρος Ράντεφ του ανέθεσε στις 15 Ιανουαρίου 2015 τη διερευνητική εντολή σχηματισμού κυβέρνησης συνασπισμού. Η κυβέρνησή του πήρε την ψήφο εμπιστοσύνης των 125 βουλευτών της 240μελούς Βουλής την επόμενη μέρα.

### Παραίτηση
Ο Ζελιάζκοφ παραιτήθηκε από πρωθυπουργός στις 11 Δεκεμβρίου 2025 έπειτα από μαζικές διαδηλώσεις.

## Παραπομπές


Κατηγορία:Υπουργοί της Βουλγαρίας
Κατηγορία:Βούλγαροι βουλευτές
Κατηγορία:Πρωθυπουργοί της Βουλγαρίας
Βρτσιν

Το **Βρτσιν** (σερβ. Врчин) είναι χωριό και προάστιο του Βελιγραδίου, της πρωτεύουσας της Σερβίας, στον Δήμο Γκρότσκα. Σύμφωνα με την απογραφή του 2022 ο πληθυσμός του χωριού είναι 8.601 κάτοικοι έναντι 8.034 κατοίκων το 1991 και 5.040 κατοίκων το 1948. Ο οικισμός βρίσκεται δίπλα στην εθνική οδό Νις-Βελιγραδίου, περίπου 22 χιλιόμετρα νοτιοανατολικά από το κέντρο του Βελιγραδίου. Η οικονομία του Βρτσιν βασίζεται ακόμα στη γεωργία.

## Παραπομπές


Βρτσιν
Σοφία του Βρανδεμβούργου-Άνσμπαχ (1535-1587)

: *Να μη συγχέεται με τη [[Σοφία του Βρανδεμβούργου-Άνσμπαχ (1614-1646)]].*

Η **Σοφία**, γερμ.: *Sophie of Brandenburg-Ansbach* (23 Μαρτίου 1535, Άνσμπαχ - 22 Φεβρουαρίου 1587, Λεγκνίτσα) από τον Οίκο των Χοεντσόλερν ήταν πριγκίπισσα του Βραδεμβούργου-Άνσμπαχ, και με τον γάμο της έγινε δούκισσα της Λεγκνίτσα.

## Βιογραφία
Ήταν κόρη του Γεωργίου μαργράβου του Βραδεμβούργου-Άνσμπαχ-Κούλμπαχ (1484–1543) από τον τρίτο γάμο του με την Αιμιλία των Βέττιν (1516–1591), κόρη του Ερρίκου Δ΄ δούκα της Σαξονίας.

Παντρεύτηκε στις 11 Νοεμβρίου 1560 στη Λεγκνίτσα τον Ερρίκο ΙΑ΄ δούκα της Λεγκνίτσα (1539–1588). Ο γάμος χρησίμευσε για να εδραιώσει τη θέση τού πατέρα τής Σοφίας ως δούκα στη Σιλεσία. Ο γάμος αποδείχθηκε δυστυχισμένος, κάτι που οφειλόταν επίσης σε έναν σημαντικό εκνευρισμό από την πλευρά της Σοφίας. 

Η Σοφία δεν πρέπει να συγχέεται με την ομώνυμη θεία της (1485–1537), η οποία ήταν επίσης δούκισσα της Λεγκνίτσα.

## Οικογένεια
Από τον γάμο της, η Σοφία απέκτησε τα ακόλουθα παιδιά:
* Αικατερίνη Σοφία (γεν. 7 Αυγούστου 1561 – 10 Μαΐου 1608, Σλος Φρήντριχσμπουργκ μπάι Φόενστραους), παντρεύτηκε στις 26 Φεβρουαρίου 1587 τον Φρειδερίκο, κόμη του Παλατινάτου-Τσβάιμπρυκεν-Φόενστραους-Πάρκσταϊν.
* Άννα Μαρία (γεν. 3 Ιανουαρίου 1563 – 28 Φεβρουαρίου 1620, Άμπεργκ).
* Αιμιλία (γεν. 26 Δεκεμβρίου 1563 – 9 Νοεμβρίου 1618, Σλος Φρήντριχσμπουργκ μπάι Φόενστραους).
* ένας γιος (γεν. και π. πριν από τις 16 Ιανουαρίου 1565), απεβ. νήπιο.
* Γεώργιος Φρειδερίκος (11 Σεπτεμβρίου 1565 – 14 Νοεμβρίου 1565), απεβ. νήπιο.
* Σαβίνα Βαρβάρα (8 Ιανουαρίου 1571 – 14 Δεκεμβρίου 1572), απεβ. 1 έτους.

## Πρόγονοι

## Παραπομπές


Κατηγορία:Οίκος των Χοεντσόλερν
Σοφία του Βρανδεμβούργου-Άνσμπαχ

Με το όνομα αυτό υπάρχουν τα εξής πρόσωπα:

* Σοφία του Βρανδεμβούργου-Άνσμπαχ (1535-1587)
* Σοφία του Βρανδεμβούργου-Άνσμπαχ (1614-1646), ανιψιά της προηγούμενης
* Σοφία του Βρανδεμβούργου-Άνσμπαχ-Κούλμπαχ (1485-1537)
* Σοφία του Βρανδεμβούργου.
Δεκαμεθυλοκυκλοπεντασιλοξάνιο

To **δεκαμεθυλοκυκλοπεντασιλοξάνιο** επίσης γνωστό ως D5 και D5, είναι μια οργανοπυριτική ένωση με τύπο [(CH3)2SiO]5 η οποία ανήκει στα κυκλικά σιλοξάνια. Πρόκειται για ένα άχρωμο και άοσμο υγρό που είναι ελαφρώς πτητικό.

## Χρήση

Η ένωση αυτή ταξινομείται ως κυκλομεθικόνη. Τέτοιου είδους υγρές ουσίες χρησιμοποιούνται συνήθως σε καλλυντικά και είδη προσωπικής φροντίδας, όπως αποσμητικά, αντηλιακά, σπρέι μαλλιών και προϊόντα περιποίησης του δέρματος. Γίνεται επίσης όλο και πιο συνηθισμένη σε μαλακτικά μαλλιών, καθώς κάνει τα μαλλιά να βουρτσίζονται ευκολότερα χωρίς να σπάνε. Η εν λόγω ουσία χρησιμοποιείται επίσης συχνά και στα ακόλουθα είδη: προϊόντα πλύσης και καθαρισμού, βερνίκια και κεριά, φαρμακευτικά προϊόντα, προϊόντα επεξεργασίας υφασμάτων, χρωστικές και αρώματα.   

Το δεκαμεθυλοκυκλοπεντασιλοξάνιο δοκιμάστηκε επίσης ως διαλύτης στεγνού καθαρισμού στις αρχές της δεκαετίας του 2000. Διατέθηκε στην αγορά ως φιλικότερος προς το περιβάλλον διαλύτης σε σύγκριση με το τετραχλωροαιθυλένιο (ο πιο κοινός διαλύτης στεγνού καθαρισμού παγκοσμίως), παρά το γεγονός ότι υπόκειται σε έλεγχο στην ΕΕ λόγω των ανθεκτικών, βιοσυσσωρευτικών και τοξικών χαρακτηριστικών του. 

## Παραγωγή και πολυμερισμός
Στο εμπόριο το D5 παράγεται από διμεθυλοδιχλωροσιλάνιο. Η υδρόλυση του διχλωριδίου παράγει ένα μείγμα κυκλικών διμεθυλοσιλοξανίων και πολυδιμεθυλοσιλοξανίου. Από το μείγμα αυτό, τα κυκλικά σιλοξάνια, συμπεριλαμβανομένου του D5, μπορούν να διαχωριστούν με απόσταξη. Παρουσία ισχυρής βάσης, όπως το ΚΟΗ, το μίγμα πολυμερούς/δακτυλίου εξισορροπείται, επιτρέποντας την πλήρη μετατροπή στα πιο πτητικά κυκλικά σιλοξάνια:

[(CH3)2SiO]5n → n [(CH3)2SiO]5

όπου n είναι θετικός ακέραιος αριθμός. Τα D4 και D5 είναι επίσης πρόδρομες ενώσεις του πολυμερούς. Ο καταλύτης είναι και πάλι το ΚΟΗ.

## Θέματα ασφάλειας και περιβάλλοντος
Η ουσία αυτή έχει καταχωρηθεί υπό τον κανονισμό Regulation (EC) *No 1907/2006* - Registration, Evaluation, Authorisation and Restriction of Chemicals REACH και παρασκευάζεται ή/και εισάγεται στον Ευρωπαϊκό Οικονομικό Χώρο σε ποσότητες ≥ 10 000 έως
Πετροβούνι Αρκαδίας

Το **Πετροβούνι ** είναι οικισμός της Αρκαδίας στον Δήμο Μεγαλόπολης. 

## Γενικά στοιχεία
Το Πετροβούνι βρίσκεται σε υψόμετρο 500 μέτρα και σε απόσταση 18 χλμ. Δ.-ΝΔ. από την Μεγαλόπολη. Στην Εκστρατεία του Μοριά καταγράφεται με την ονομασία Πετροβούνι (*Pétrovouni*) και πληθυσμό 2 οικογένειες (συνολικά 10 άτομα). Αναφέρεται επίσημα ως ξεχωριστός οικισμός, με την παλιά ονομασία του ως *Ζαγκλακά*, το 1920 να προσαρτάται στην τότε κοινότητα Ίσαρι και το 1928 να μετονομάζεται σε Πετροβούνι. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Ίσαρη αποτελούν την ομώνυμη κοινότητα, που ανήκει στη Δημοτική Ενότητα Μεγαλόπολης του Δήμου Μεγαλόπολης και σύμφωνα με την απογραφή 2021 απογράφησαν 11 κάτοικοι. 

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Τα χωριά του Λυκαίου: Πετροβούνι από τον ιστότοπο https://topoguide.gr/.

## Παραπομπές


Κατηγορία:Χωριά της περιφερειακής ενότητας Αρκαδίας
Πανελλήνιοι σκοπευτικοί αγώνες 1906

Οι **Πανελλήνιοι σκοπευτικοί αγώνες 1906** ήταν διοργάνωση των Πανελλήνιων σκοπευτικών αγώνων, που διεξήχθη υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Η διοργάνωση πραγματοποιήθηκε στο Σκοπευτήριο Καλλιθέας μεταξύ 20 και 22 Μαρτίου του 1906. Διεξήχθησαν 9 ατομικά αγωνίσματα.

## Κάτοχοι μεταλλίων

## Αποτελέσματα
### Περίστροφο υπηρεσίας του 1873 από 20 μ.
Παρακάτω αναφέρονται οι έξι πρώτοι αθλητές.

### Στρατιωτικό τυφέκιο από 300 μ.
Παρακάτω αναφέρονται οι έξι πρώτοι αθλητές.

### Ελεύθερο περίστροφο από 25 μ.
Παρακάτω αναφέρονται οι έξι πρώτοι αθλητές.

### Ελεύθερο περίστροφο από 50 μ.
Παρακάτω αναφέρονται οι έξι πρώτοι αθλητές.

### Πιστόλι μονομαχίας από 20μ.
Παρακάτω αναφέρονται οι έξι πρώτοι αθλητές.

### Πιστόλι με παράγγελμα από 25 μ.
Παρακάτω αναφέρονται οι έξι πρώτοι αθλητές.

### Ελεύθερο τυφέκιο από 300 μ.
Παρακάτω αναφέρονται οι έξι πρώτοι αθλητές.

### Κυνηγετικό όπλο καθ΄ απλών πήλινων δίσκων
Παρακάτω αναφέρονται οι έξι πρώτοι αθλητές.

### Κυνηγετικό όπλο κατά διπλών πήλινων δίσκων
Παρακάτω αναφέρονται οι έξι πρώτοι αθλητές.

## Μετέχοντες αθλητές
Ο αριθμός των αθλητών που συμμετείχαν ανά αγώνισμα ήταν:

## Παραπομπές


1906
1906
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1906
Σιδηροδρομικός Σταθμός Κλειδιού

Ο **Σιδηροδρομικός Σταθμός Κλειδιού** αποτελεί την σιδηροδρομική υποδομή που εξυπηρετεί τον οικισμό του Κλειδιού στον Νομό Φλώρινας και βρίσκεται επί της Σιδηροδρομικής Γραμμής Θεσσαλονίκης - Φλώρινας. Το συγκρότημα του σταθμού εγκαινιάστηκε το 1894 και έκτοτε εξυπηρετούσε τοπικά και υπεραστικά δρομολόγια προς την Φλώρινα, την Θεσσαλονίκη και ενδιάμεσους σταθμούς.

Τον Φεβρουάριο του 2025, προβλεπόταν η επαναλειτουργία του τμήματος Έδεσσα - Φλώρινα, του οποίου αποτελεί υποδομή και ο Σιδηροδρομικός Σταθμός Κλειδιού.

## Ιστορικό

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, με στόχο τη βελτίωση της συγκοινωνιακής της σύνδεσης ανάμεσα στις περιφέρειές της, ανέλαβε την κατασκευή μιας Σιδηροδρομικής Γραμμής που ένωνε τη Θεσσαλονίκη με το Μοναστήρι. Το έργο ολοκληρώθηκε το 1894, οπότε και ξεκίνησαν τα πρώτα επιβατικά και εμπορικά δρομολόγια, τα οποία εξυπηρετούσαν την σύνδεση περιοχών και επαρχιακών αστικών κέντρων με την Φλώρινα, την Έδεσσα και την Θεσσαλονίκη.  Στο πλαίσιο αυτής της ανάπτυξης, κατασκευάστηκε ο σταθμός του Κλειδιού, ο οποίος αποτελείται αποκλειστικά από έναν οικίσκο αναμονής των επιβατών και βρίσκεται νοτιοδυτικά του ομώνυμου οικισμού. Για πολλά έτη, ο σταθμός εξυπηρετούταν από τοπικά δρομολόγια προς Φλώρινα και Αμύνταιο, ενώ συνδεόταν ταυτόχρονα με κοντινούς σταθμούς, οι οποίοι εξυπηρετούνταν και από αμαξοστοιχίες IC (Intercity).

### 21ος Αιώνας
Κατά την αναβάθμιση της Σιδηροδρομικής Γραμμής Θεσσαλονίκης - Φλώρινας την περίοδο 2003-2006, πραγματοποιήθηκαν εργασίες συντήρησης και αντικατάστασης στις σιδηροτροχιές. Αυτές οι βελτιώσεις επέτρεψαν την επίτευξη μεγαλύτερων ταχυτήτων κατά μήκος του άξονα, μειώνοντας έτσι τον χρόνο ταξιδιού από το Κλειδί προς τη Θεσσαλονίκη και την Φλώρινα. Ωστόσο, γεγονός είναι πως δεν προβλέφθηκε η οποιαδήποτε επέκταση των υποδομών του συγκεκριμένου σταθμού, ούτε και κατασκευάστηκε δεύτερη παρακαμπτήριος γραμμή.

## Δομή Συγκροτήματος Σταθμού
Ο Σιδηροδρομικός Σταθμός Κλειδιού αποτελείται αποκλειστικά από ένα κτηριακό όγκο που αποτελεί το σημείο αναμονής των επιβατών, συνοδευόμενο από μια μικρή αποβάθρα. Παρακάτω παρατίθεται τοπογραφική απεικόνιση του *Σιδηροδρομικού Σταθμού Κλειδιού*.

χωρίς-πλαίσιο|945x945εσ
## Υπηρεσίες
Ο σταθμός του Κλειδιού εξυπηρετείται από τα δρομολόγια της Hellenic Train, με κατεύθυνση προς την Θεσσαλονίκη, την Φλώρινα και ενδιάμεσους σταθμούς.

## Παραπομπές

Κλειδί
Κατηγορία:Σιδηροδρομικοί σταθμοί στη Φλώρινα
Εκλογή Προέδρου της Ελληνικής Δημοκρατίας (2025)

Η **εκλογή Προέδρου της Δημοκρατίας στην Ελλάδα το 2025** επιτεύχθηκε κατά την τέταρτη ψηφοφορία, που διεξήχθη στην Βουλή των Ελλήνων στις 12 Φεβρουαρίου, σύμφωνα με όσα ορίζει το Σύνταγμα της Ελλάδας και αφού είχαν προηγηθεί τέσσερις αποτυχημένες προσπάθειες. Νέος πρόεδρος της Ελληνικής Δημοκρατίας εξελέγη ο τέως πρόεδρος της Βουλής, **[[Κωνσταντίνος Τασούλας]]**, με 160 ψήφους.

## Διαδικασία και υποψήφιοι
Κατά το άρθρο 32 του Συντάγματος γίνονται πέντε ψηφοφορίες: στις δύο πρώτες απαιτούνται 200 ψήφοι βουλευτών για την εκλογή προέδρου και στην τρίτη 180 ψήφοι (ενισχυμένη πλειοψηφία), ενώ σε περίπτωση που μετά από τρεις ψηφοφορίες δεν εκλεγεί πρόεδρος, στην τέταρτη απαιτούνται 151 ψήφοι με απόλυτη πλειοψηφία. Στην περίπτωση πέμπτου γύρου, η εκλογή του/της γίνεται με σχετική πλειοψηφία τουλάχιστον 75 ψήφων.

Την Τετάρτη, 15 Ιανουαρίου, ο πρωθυπουργός, Κυριάκος Μητσοτάκης, ανακοίνωσε την υποστήριξη της υποψηφιότητας του τότε προέδρου της Βουλής και βουλευτή της Ν.Δ., Κωνσταντίνου Τασούλα.
Την επόμενη ημέρα, το ΠΑΣΟΚ-ΚΙΝ.ΑΛ. ανακοίνωσε την δική του υποψηφιότητα για τη θέση του Προέδρου της Δημοκρατίας, στο πρόσωπο του Ομότιμου Καθηγητή του Πανεπιστημίου Αθηνών και πρώην υπουργού, Τάσου Γιαννίτση.
Δύο ημέρες νωρίτερα, ο πρόεδρος του ΣΥΡΙΖΑ-Π.Σ., Σωκράτης Φάμελλος, είχε προτείνει την πρώην υπουργό του ΠΑ.ΣΟ.Κ., οικονομολόγο, Λούκα Κατσέλη.

Ήδη από τον Δεκέμβριο του 2024, ο πρόεδρος της κόμματος Νίκη, Δημήτρης Νατσιός, ανακοίνωσε τον υποψήφιο που θα στηρίξει το κόμμα, τον νομικό και βορειοηπειρώτικης καταγωγής, πολιτικό κρατούμενο του καθεστώτος του Ενβέρ Χότζα στην Αλβανία, Κώστα Κυριακού.

### Ψηφοφορίες
Στις 25 Ιανουαρίου 2025 διεξήχθη η πρώτη ψηφοφορία. Η απερχόμενη Πρόεδρος, **[[Κατερίνα Σακελλαροπούλου]]**, η οποία εξελέγη από το Κοινοβούλιο στις 22 Ιανουαρίου 2020, θα μπορούσε να διεκδικήσει μια δεύτερη θητεία, ωστόσο δεν προτάθηκε από κανένα πολιτικό κόμμα.

Στη πρώτη ψηφοφορία, ο Κωνσταντίνος Τασούλας συγκέντρωσε 160 ψήφους, η Λούκα Κατσέλη συγκέντρωσε 40 ψήφους, ο Τάσος Γιαννίτσης συγκέντρωσε 34 ψήφους, και ο Κώστας Κυριακού συγκέντρωσε 14 ψήφους, σε σύνολο 297 ψηφισάντων, ενώ υπήρχαν και 3 απόντες.

Η δεύτερη ψηφοφορία που έλαβε χώρα στις 31 Ιανουαρίου, ο Κωνσταντίνος Τασούλας συγκέντρωσε 160 ψήφους, η Λούκα Κατσέλη συγκέντρωσε 40 ψήφους, ο Τάσος Γιαννίτσης συγκέντρωσε 34 ψήφους, και ο Κώστας Κυριακού συγκέντρωσε 14 ψήφους, σε σύνολο 300 ψηφισάντων.

Η τρίτη ψηφοφορία που έλαβε χώρα στις 6 Φεβρουαρίου, ο Κωνσταντίνος Τασούλας συγκέντρωσε 160 ψήφους, η Λούκα Κατσέλη συγκέντρωσε 40 ψήφους, ο Τάσος Γιαννίτσης συγκέντρωσε 34 ψήφους, και ο Κώστας Κυριακού συγκέντρωσε 14 ψήφους, σε σύνολο 300 ψηφισάντων.

Η τέταρτη ψηφοφορία έγινε στις 12 Φεβρουαρίου οπού ο Κωνσταντίνος Τασούλας, εξελέγη νέος Πρόεδρος της Δημοκρατίας, με 160 ψήφους.

## Παραπομπές

Κατηγορία:Ελληνικές προεδρικές εκλογές
ελλαδα προεδρ
Άννα του Ζάγκαν

Η **Άννα του Ζάγκαν,** Πολωνικά: *Anna żagańska*, Τσεχικά: *Anna Zaháňská*, επίσης *Hlohovsko-Zaháňská* ή *Zaháňsko-Hlohovská* (π. 1480 - 27 ή 28 Οκτωβρίου 1541) ήταν το τελευταίο επιζόν μέλος του κλάδου Γκλόγκουφ του Οίκου των Πιαστ-Σιλεσίας. Με τον γάμο της έγινε δούκισσα του Mύνστερμπεργκ & Ελς.

## Βιογραφία
Ήταν κόρη του Ιωάννη Β' του Τρελού δούκα του Γκλόγκουφ & Ζάγκαν.  Στις 7 Ιανουαρίου 1488 παντρεύτηκε τον Κάρολο Α' δούκα του Mύνστερμπεργκ-Ελς , με τον οποίο απέκτησε δώδεκα παιδιά:
* Ερρίκος (1497), απεβ. νήπιο.
* Άννα (1499–1504), απεβ. 5 ετών.
* Αικατερίνη (1500–1507), απεβ. 7 ετών.
* Mαργαρίτα (1501–1551), παντρεύτηκε τον Γιαν Ζάγιτς του Χάζενμπουργκ.
* Ιωακείμ (1503–1562), επίσκοπος του Βρανδεμβούργου.
* Kουνχούτα (1504–1532), παντρεύτηκε τον Χριστόφορο Τσερνοχόρσκυ του Μποσκόβιτς.
* Ούρσουλα *Βορζίλα* (1505–1539), παντρεύτηκε τον Ιερώνυμο του Μπήμπερσταϊν.
* Ερρίκος Β' (1507–1548), δούκας του Mύνστερμπεργκ-Ελς.
* Χέντβιχ (1508–1531), παντρεύτηκε το 1525 Γεώργιο μάργραβο του Βρανδεμβούργου-Άνσμπαχ.
* Ιωάννης (1509–1565), δούκας του Mύνστερμπεργκ-Ελς.
* Bαρβάρα (1511–1539), ηγουμένη στο Στρέλιν κοντά στην Oλεσνίτσα.
* Γεώργιος Β' (1512–1553), παντρεμεύτηκε την Ελισάβετ Κόστκα του Ποστούπιτς.

Απεβίωσε στις 27 ή 28 Οκτωβρίου 1541 , και τάφηκε μαζί με τον σύζυγό της στην ενοριακή εκκλησία της Αγίας Άννας στο Φράνκενσταϊν.

## Υποσημειώσεις

## Αναφορές
* 

Κατηγορία:Οίκος των Πιαστ-Σιλεσίας
Σέργουντ Κοντέντ

Το **Σέργουντ Κοντέντ** (αγγλ. *Sherwood Content*) είναι οικισμός στην «ενορία» (διοικητική υποδιαίρεση) Τρελώνυ της Τζαμάικα. Αποτελείται από δύο χωριά, το Σέργουντ και το Κοντέντ, που είναι οικιστικώς ενωμένα μεταξύ τους. Το 2021 ο πληθυσμός του Σέργουντ Κοντέντ εκτιμήθηκε σε 1.499 κατοίκους. Ο οικισμός είναι κτισμένος σε μέσο υψόμετρο περίπου 200 μέτρα πάνω από την επιφάνεια της θάλασσας, από την οποία απέχει ελάχιστη απόσταση 10 χιλιόμετρα σε ευθεία γραμμή. Διαθέτει κέντρο υγείας, δημοτικό σχολείο, ταχυδρομείο και εκκλησιά των Βαπτιστών (*Waldensia Baptist Church*).

* Στο Σέργουντ Κοντέντ γεννήθηκε, στις 21 Αυγούστου 1986, ο κορυφαίος αθλητής του στίβου, κάτοχος του παγκόσμιου ρεκόρ στον δρόμο 100 μέτρων, Γιουσέιν Μπολτ. Ο Μπολτ έχει δώσει περισσότερα από 3 εκατομμύρια δολάρια για επισκευές στο κέντρο υγείας του οικισμού.

## Παραπομπές


Σεργουντ Κοντεντ
Γκόλα Γκλάβα

Η **Γκόλα Γκλάβα** (σερβ. Гола Глава) είναι χωριό του Δήμου του Βάλιεβο, στη δυτική Σερβία. Σύμφωνα με την απογραφή του 2011 ο πληθυσμός του χωριού είναι 555 κάτοικοι έναντι 793 κατοίκων το 2002, 888 κατοίκων το 1981 και 1.290 κατοίκων το 1948. Ο οικισμός είναι κτισμένος σε μέσο υψόμετρο 227 μέτρα πάνω από την επιφάνεια της θάλασσας.

## Παραπομπές


Γκολα Γκλαβα
Γκόρνια Γκραμπόβιτσα

Η **Γκόρνια Γκραμπόβιτσα** (σερβ. Горња Грабовица) είναι χωριό του Δήμου του Βάλιεβο, στη δυτική Σερβία. Σύμφωνα με την απογραφή του 2011 ο πληθυσμός του χωριού είναι 1.295 κάτοικοι έναντι 1.228 κατοίκων το 1991 και 945 κατοίκων το 1948. Ο οικισμός είναι κτισμένος σε μέσο υψόμετρο 274 μέτρα πάνω από την επιφάνεια της θάλασσας και απέχει λιγότερο από 4,5 χιλιόμετρα από το κέντρο της πόλεως του Βάλιεβο, στα βόρειά της.

## Παραπομπές


Γκολα Γκραμποβιτ
Τζαμί Μοχάμαντ Αλ-Αμίν

Το **Τζαμί Μοχάμαντ Αλ-Αμίν** (αραβ. جامع محمد الأمين), αναφερόμενο και ως **«Μπλε Τζαμί»**, είναι ένα σύγχρονο σουνιτικό τζαμί στο κέντρο της Βηρυτού, πρωτεύουσας του Λιβάνου.

Κατά τον 19ο αιώνα κτίσθηκε στη θέση του σημερινού τζαμιού μια ζαουίγια, με το όνομα του Σεΐχ Αμπού Νασρ αλ-Γιάφι. Το Σουκ (κλειστή αγορά) Αμπού Νασρ βρισκόταν δίπλα και λειτουργούσε, όπως και η ζαουίγια, μέχρι το 1975.

Δεκαετίες συγκεντρώσεως χρημάτων για την απόκτηση επαρκούς εκτάσεως γης δίπλα στην παλαιά ζαουίγια οδήγησαν τελικώς στη θεμελίωση του νέου τζαμιού λίγο μετά τον Εμφύλιο Πόλεμο του Λιβάνου, ύστερα από μία δωρεά του τότε πρωθυπουργού του Λιβάνου Ραφίκ Χαρίρι, με τον θεμέλιο λίθο να τίθεται τον Νοέμβριο του 2002. Ο Χαρίρι δολοφονήθηκε τον Φεβρουάριο του 2005 και η σορός του είναι θαμμένη δίπλα στο τζαμί, στην Πλατεία των Μαρτύρων. 

Κατά τη διάρκεια της ανεγέρσεως του τζαμιού, αρχαιολόγοι βρήκαν ένα τμήμα της κύριας ρωμαϊκής οδού της πόλεως με διεύθυνση ανατολή-δύση (*Decumanus Maximus*), με τη λιθόστρωση και κίονες. Μέχρι το 2005 η αρχιτεκτονική του τζαμιού είχε αρχίσει να υλοποιείται και το τζαμί εγκαινιάσθηκε το 2008.

Το τζαμί σχεδιάσθηκε από τον Αζμί Φαχουρύ, σε αρχιτεκτονικό ρυθμό παρόμοιο με τον Οθωμανικό. Μπορεί να χωρέσει μέχρι 6.400 worshippers. Το τζαμί έχει πέντε θόλους, όλους επιστεγασμένους από γαλάζια πλακίδια. Οι λεπτομέρειες του εσωτερικού περιλαμβάνουν μοτίβα στις οροφές και κύκλους στον μεγάλο θόλο. Εμπρός από το μιχράμπ κρέμεται ένας διακοσμητικός πολυέλαιος.

Το Τζαμί Μοχάμαντ Αλ-Αμίν βρίσκεται δίπλα στον Μαρωνιτικό Καθεδρικό Ναό του Αγίου Γεωργίου και οι 4 μιναρέδες του έχουν το ίδιο ύψος με το καμπαναριό του χριστιανικού αυτού ναού. Στις 4 Αυγούστου 2020 το τζαμί υπέστη σοβαρές ζημιές από τη μεγάλη έκρηξη στο λιμάνι: οι πολυέλαιοι και οι υαλοπίνακες των παραθύρων έσπασαν και σπασμένα γυαλιά γέμισαν το δάπεδο.

## Εικόνες

Mohamad al amin mosque ceiling - panoramio.jpg|Μέρος της οροφής στο εσωτερικό του τζαμιού
Beyrouth vue aérienne.jpg|Εναέρια άποψη του τζαμιού. Ο Μαρωνιτικό Καθεδρικό Ναό του Αγ. Γεωργίου βρίσκεται δίπλα, ενώ οι ουρανοξύστες στο κέντρο της Βηρυτού διακρίνονται στο βάθος.


## Παραπομπές


## Εξωτερικοί σύνδεσμοι

* Το Τζαμί Μοχάμαντ Αλ-Αμίν στο Google Maps Street View, από τον Paul Saad

Τζαμι Μοχαμαντ Αλ-Αμιν
Τζαμι Μοχαμαντ Αλ-Αμιν Βηρυτ
Barfly

**Barfly** (*Scenes from a Waste Life*) είναι αμερικανική δραματική ταινία του 1987 σε σκηνοθεσία Μπάρμπετ Σρέντερ. Το σενάριο για την ταινία γράφτηκε από τον Τσαρλς Μπουκόφσκι, ο οποίος έχει γίνει καλτ συγγραφέας στις Ηνωμένες Πολιτείες, με πολλά αυτοβιογραφικά δάνεια που συνάδουν με το στυλ γραφής του. Ο Μίκυ Ρουρκ ανέλαβε τον ρόλο του alter ego του Henry Chinaski.
## Παραπομπές
Σιδηροδρομικός Σταθμός Λιγνιτωρυχείων Βεύης

Ο **Σιδηροδρομικός Σταθμός Λιγνιτωρυχείων Βεύης** αποτελούσε σιδηροδρομική στάση επί της Σιδηροδρομικής Γραμμής Θεσσαλονίκης - Φλώρινας και εξυπηρετούσε την κίνηση επιβατών και εργατών στην ευρύτερη περιοχή των λιγνιτωρυχείων της Βεύης στον Νομό Φλώρινας. Η στάση εγκαινιάστηκε στα μέσα του 20ου αιώνα και έκτοτε συνέδεε τα Λιγνιτωρυχεία Βεύης με την Φλώρινα, την Γιουγκοσλαβία και την Θεσσαλονίκη. 

Τις τελευταίες δεκαετίες και ιδιαίτερα μετά την αναβάθμιση της γραμμής και την εγκατάλειψη των συγκεκριμένων πεδίων εξόρυξης λιγνίτη, η στάση τέθηκε εκτός του δικτύου εξυπηρέτησης επιβατικών δρομολογίων.

## Ιστορικό

### 19ος - 20ος Αιώνας
Στα τέλη του 19ου αιώνα, η Οθωμανική Αυτοκρατορία, επιδιώκοντας να ενισχύσει τη διασύνδεση των περιοχών της, υποστήριξε την κατασκευή μιας σιδηροδρομικής γραμμής που θα συνέδεε τη Θεσσαλονίκη με το Μοναστήρι μέσω ενδιάμεσων σταθμών στα κυριότερα αστικά κέντρα της εποχής. Το έργο ολοκληρώθηκε το 1894 και εγκαινιάστηκαν τα πρώτα επιβατικά και εμπορικά δρομολόγια, εξυπηρετώντας βασικές περιοχές και επαρχιακά κέντρα όπως τη Βέροια, την Έδεσσα και τη Φλώρινα. Στο πλαίσιο αυτής της παρέμβασης, δημιουργήθηκαν εγκαταστάσεις διακίνησης επιβατών πλησίον των λιγνιτωρυχείων Βεύης τα οποία αποτελούσαν τόπο εργασίας αρκετών ανθρώπων της ευρύτερης περιοχής. 

Ορισμένες δεκαετίες αργότερα, η οριστική εγκατάλειψη των λιγνιτωρυχείων και η κοντινή απόσταση με τον Σιδηροδρομικό Σταθμό Βεύης έθεσαν εκτός δικτύου τις συγκεκριμένες υποδομές οι οποίες διασώζονται έως και σήμερα.

### 21ος Αιώνας
Την περίοδο 2003-2006, η σιδηροδρομική γραμμή Θεσσαλονίκης - Φλώρινας αναβαθμίστηκε με σκοπό την αύξηση της ταχύτητας και της συχνότητας των συρμών. Έως και σήμερα η *Σιδηροδρομική Στάση Λιγνιτορυχείων Βεύης* δεν εξυπηρετείται από υπηρεσίες επιβατικών αμαξοστοιχιών.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Λιγνιτωρυχείων Βεύης* αποτελείται από ένα αυτοτελές κτίσμα αναμονής των επιβατών και από δυο σιδηροτροχιές, εκ των οποίων η μια κατέληγε στα πεδία των λιγνιτωρυχείων της περιοχής. Παρακάτω παρατίθεται τοπογραφική απεικόνιση του *Σιδηροδρομικού Σταθμού Λιγνιτορυχείων Βεύης*.

χωρίς-πλαίσιο|948x948εσ
## Υπηρεσίες
Ο Σιδηροδρομικός Σταθμός των Λιγνιτορυχείων Βεύης δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

## Παραπομπές

Λιγνιτωρυχεία Βεύης
Κατηγορία:Σιδηροδρομικοί σταθμοί στη Φλώρινα
Fika

μικρογραφία|190x190εσ| Φίκα είναι η τελετουργία του καφέ
Το διάλειμμα για καφέ στη Σουηδία είναι γνωστό ως **fika**, μια σουηδική πολιτιστική πτυχή που αναφέρεται επίσης στο τελετουργικό του απογευματινού καφέ στη Σουηδία, παρόμοια με την ώρα του αγγλικού τσαγιού.

## Σχετικά με ''το fika''
μικρογραφία| Φίκα σε εξωτερικούς χώρους.
Το Fika είναι ένας κοινωνικός θεσμός στη Σουηδία: σημαίνει να κάνετε ένα «διάλειμμα για καφέ» από τη δουλειά ή άλλες δραστηριότητες και να πίνετε έναν καφέ με τους συναδέλφους, τους φίλους ή την οικογένειά σας. Αυτή είναι η πρακτική του να κάνετε ένα διάλειμμα για καφέ και ένα ελαφρύ δάγκωμα (μερικά μπισκότα, πίτα, κέικ ή ένα σάντουιτς) ανάμεσα σε πιο ουσιαστικά γεύματα, όπως το μεσημεριανό γεύμα και το βραδινό νωρίς. Οι Σουηδοί είναι από τους μεγαλύτερους καταναλωτές καφέ στον κόσμο. Αυτό το διάλειμμα για καφέ θεωρείται ένα από τα μυστικά της σουηδικής παραγωγικότητας.  Πολλές σουηδικές εταιρείες έχουν υποχρεωτικά διαλείμματα *«fika»*, όπου προσφέρουν ζεστά ροφήματα στους υπαλλήλους τους. Ότι δεν πρόκειται για έναν γρήγορο καφέ, αλλά για τον προγραμματισμό των διαλειμμάτων για καφέ όλη την ημέρα.  

## Αναφορές


Κατηγορία:Πολιτισμός της Σουηδίας
Τρύφων ο Αλεξανδρεύς

Ο **Τρύφων ο Αλεξανδρεύς** (στην λατινική ), υιός του Αμμωνίου, ήταν Έλληνας γραμματικός καταγόμενος από την Αλεξάνδρεια που έζησε κατά το δεύτερο ήμισυ του 1ου αιώνα π.Χ. Δεν θα πρέπει να συγχέεται με έναν δεύτερο γραμματικό, ο οποίος επίσης ονομαζόταν Τρύφων που κατά πάσα πιθανότητα έζησε αργότερα και για το έργο του οποίου ελάχιστα γνωρίζουμε.

Οι διατριβές του Τρύφωνα έφθασαν σε εμάς σε πολύ αποσπασματική κατάσταση. Σώζονται λίγο παραπάνω από 100 αποσπάσματα του έργου του. Επιπλέον, έχουμε αρκετές πλήρεις διατριβές που αποδίδονται στον Τρύφωνα, ωστόσο οι αποδόσεις αυτές είναι αμφίβολες και, στην καλύτερη περίπτωση, τα κείμενα αυτά τροποποιήθηκαν κατά την διάρκεια της μετάδοσής τους. Μία διατριβή *[[Περί παθών της λέξεως|Περὶ παθῶν τῆς λέξεως]]*, που αποδίδεται τουλάχιστον εν μέρει στον Τρύφωνα, είναι αφιερωμένη σε ανωμαλίες της γλώσσας και τις διαλεκτικές μορφές. Του αποδίδονται επίσης δύο έργα ονομαζόμενα *[[Περί τρόπων|Περὶ τρόπων]]*. Η δεύτερη από αυτές αποδίδεται στον Τρύφωνα σε χειρόγραφα και πιθανώς προέρχεται από το έργο του, εντούτοις αρχικά αποδόθηκε εσφαλμένως στον Γρηγόριο Κορίνθιο, έναν βυζαντινό συγγραφέα που έζησε περί τον 12ο αιώνα. Τέλος, σώζεται ένα απόσπασμα του έργου ''Τέχνη γραμματική,'' το οποίο όμως δεν θα πρέπει να εκλαμβάνεται ως το ομώνυμο έργο Τέχνη γραμματική του Διονυσίου του Θράκα.

Φαίνεται ότι ο Τρύφων επηρέασε σημαντικά τους μεταγενέστερους γραμματικούς, κυρίως τον Απολλώνιο τον Δύσκολο και πολλά αποσπάσματα και μαρτυρίες αναφορικά με τον Τρύφωνα είναι γνωστά μέσω των παραθέσεων μεταγενεστέρων συγγραφέων.

## Παραπομπές


## Εξωτερικοί σύνδεσμοι
* Τρύφωνος Γραμματικοῦ Ἀλεξανδρίνου Ἀποσπάσματα (Tryphōnis Grammaticī Alexandrīnī Fragmenta)

Κατηγορία:Αρχαίοι Έλληνες γραμματικοί
Πρόβλημα Φανιάνο

Στην γεωμετρία, το **πρόβλημα Φανιάνο** (αναφέρεται και ως **πρόβλημα Fagnano**) είναι το πρόβλημα που ζητά για ένα δοσμένο τρίγωνο ποιο είναι το εγγεγραμμένο του τρίγωνο με την ελάχιστη περίμετρο. Η λύση του προβλήματος είναι το ορθικό τρίγωνο του τριγώνου΄(**θεώρημα Φανιάνο**, αναφέρεται και ως **θεώρημα Fagnano**).

Πιο συγκεκριμένα, σε ένα τρίγωνο \rm AB\Gamma το τρίγωνο \rm \Delta EZ με \rm \Delta σημείο της \rm AB, \rm E σημείο της \rm B\Gamma και \rm Z σημείο της \rm \Gamma A με ελάχιστη περίμετρο είναι το τρίγωνο με κορυφές τα ίχνη \rm H_A, H_B, H_\Gamma των υψών (το ορθικό τρίγωνο).

## Ιστορία
Ο Τζοβάνι Φανιάνο δημοσίευσε το πρόβλημα καθώς και την λύση του το 1775. Η απόδειξη του χρησιμοποιεί λογισμό και ένα ενδιάμεσο αποτέλεσμα που απέδειξε ο πατέρας του, Τζούλιο Κάρλο ντε Τόσκι ντι Φανιάνο. Έκτοτε πολλές αποδείξεις έχουν δοθεί, συμπεριλαμβανομένων από τους Χέρμαν Σβαρτς και Λίποτ Φέγιερ. Αυτές οι αποδείξεις στηρίζονται σε γεωμετρικές ιδιότητες των ανακλάσεων ώστε να αναπαρασταθεί η περίμετρος του τριγώνου ως ένα μονοπάτι ελάχιστου μήκους. Άλλες αποδείξεις κάνουν χρήση του εσωτερικού γινομένου και τριγωνομετρίας.

## Γενίκευση
Το θεώρημα έχει γενικευθεί σε ορθοδιαγώνια τετράπλευρα. 

## Περαιτέρω ανάγνωση
### Εξωτερικοί σύνδεσμοι
* Πρόβλημα Φανιάνο στο Cut The Knot. 
* Διαδραστική εφαρμογή για το πρόβλημα Fagnano στο Geogebra.
* Θεώρημα Φανιάνο στο Γεωμετρικόν. 
* Δραστηριότητα για το πρόβλημα Φανιάνο στο Geogebra.

## Δείτε επίσης
* Σημείο Φερμά

## Παραπομπές


Κατηγορία:Τρίγωνα
Κατηγορία:Θεωρήματα στη Γεωμετρία
Κουράστηκα να σκοτώνω τους αγαπητικούς σου

Το ***Κουράστηκα να σκοτώνω τους αγαπητικούς σου*** είναι ελληνική αισθηματική θρίλερ ταινία του 2002 σε σενάριο και σκηνοθεσία του Νίκου Παναγιωτόπουλου. Πρωταγωνιστούν οι Θεοφανία Παπαθωμά, Νίκος Αρβανίτης, Ακύλλας Καραζήσης, Αθηνά Μαξίμου και Αλέξης Γεωργούλης. 

Την μουσική της ταινίας έγραψε ο Σταμάτης Κραουνάκης, με την Δήμητρα Παπίου και τον Γιώργο Μαζωνάκη να κάνουν cameo εμφανίσεις κατά την διάρκεια της ταινίας ερμηνεύοντας τραγούδια του soundtrack.

Η υπόθεση της ταινίας επικεντρώνεται σε έναν εκδότη, ο οποίος ερωτεύεται παράφορα μια καλλιτέχνιδα σε νυχτερινό κέντρο της Αθήνας, ξοδεύοντας τεράστια διάφορα ποσά που υπερβαίνουν τις οικονομικές του δυνατότητες. Η σχέση τους θα είναι γεμάτη εντάσεις και ζήλεια που προκαλείται από την ύπαρξη πολλών θαυμαστών που πολιορκούν την τραγουδίστρια. Αργότερα ο εκδότης θα θεωρηθεί ύποπτος για ένα φόνο μετά από ληστεία, την ανάκριση του οποίου έχει αναλάβει ένας αστυνομικός που είναι επίσης ερωτευμένος με την ίδια γυναίκα.

Η πρεμιέρα της ταινίας πραγματοποιήθηκε στις 25 Οκτωβρίου 2002 στον κινηματογράφο Αέλλω της Αθήνας, και έλαβε αρνητικές κριτικές.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 2002
Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ελληνικές αισθηματικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες τοποθετημένες στην Ελλάδα
Κατηγορία:Ταινίες με μουσική σύνθεση Σταμάτη Κραουνάκη
Σημείο Φερμά

Στην γεωμετρία, το **σημείο Φερμά** (ή αλλιώς **σημείο Φερμά-Τοριτσέλι**) είναι το σημείο ενός τριγώνου που ελαχιστοποιεί το άθροισμα των αποστάσεων του από τις κορυφές του τριγώνου.

Πιο συγκεκριμένα, σε ένα τρίγωνο \rm AB\Gamma το σημείο Φερμά \rm F είναι το σημείο που ελαχιστοποιεί το άθροισμα
:\rm AF + FB + F\Gamma. 
Σε ένα τρίγωνο με γωνίες μικρότερες των 120^\circ το σημείο αυτό είναι το σημείο τομής των ευθυγράμμων τμημάτων που συνδέουν τα \rm A, B, \Gamma με τις κορυφές των αντίστοιχων εξωτερικών ισοπλεύρων τριγώνων του \rm AB\Gamma. Στα υπόλοιπα τρίγωνα, δηλαδή σε αυτά με μία κορυφή μεγαλύτερη των 120^\circ, το σημείο Φερμά είναι αυτή η κορυφή.

Το σημείο παίρνει το όνομά του από τον Πιερ ντε Φερμά που διατύπωσε το πρόβλημα της ελαχιστοποίησης σε ένα γράμμα προς τον Ευαντζελίστα Τοριτσέλι, ο οποίος το έλυσε.

## Δείτε επίσης
* Πρόβλημα Fagnano

## Περαιτέρω ανάγνωση

### Εξωτερικοί σύνδεσμοι
* Θεώρημα Φερμά στην Γεωμετρικόν.
* Σημείο Φερμά στο Cut The Knot.
* Διαδραστική εφαρμογή για το σημείο Φερμά στο Geogebra.
* Διαδραστική εφαρμογή για το σημείο Φερμά στο Geogebra.

### Ξενόγλωσσα άρθρα
* 
* 

## Παραπομπές


Κατηγορία:Τρίγωνα
Κατηγορία:Κέντρα τριγώνου
Ναός Αγίου Γεωργίου (Βαλέτα)

Ο Ελληνορθόδοξος  **Ναός του Αγίου Γεωργίου** βρίσκεται στη Βαλέτα της Μάλτας και αποτελεί μία από τις ορθόδοξες εκκλησίες της χώρας.

## Προέλευση
Ο ναός ιδρύθηκε το 1816 από Έλληνες που ζούσαν στη Μάλτα και βρίσκεται υπό τη δικαιοδοσία του Οικουμενικού Πατριαρχείου της Κωνσταντινούπολης. Τα πιστοποιητικά βαπτίσεων, γάμων και θανάτων που εκδόθηκαν από τον ναό βρίσκονται στα αρχεία του μουσείου του καθεδρικού ναού της Μντίνα. 

## Παραπομπές


## Δείτε επίσης
* Ιερά Πατριαρχική Εξαρχία Μελίτης

Κατηγορία:Ελληνορθόδοξες εκκλησίες
Κατηγορία:Βαλέτα
Κατηγορία:Κτίρια και κατασκευές στη Μάλτα
Βαλετα
Ευθεία Στάινερ

Στην γεωμετρία, η **ευθεία Στάινερ** (αναφέρεται και ως **ευθεία Steiner**) ενός σημείου του περιεγεγραμμένου κύκλου ενός τριγώνου, είναι η ευθεία που διέρχεται από τα τρία συμμετρικά σημεία του αρχικού ως προς τις πλευρές του τριγώνου.

Πιο συγκεκριμένα, έστω ένα τρίγωνο \rm AB\Gamma, ένα σημείο \rm P του περιγεγραμμένου του κύκλου και \rm P_A, P_B, P_\Gamma τα συμμετρικά του \rm P ως προς τα \rm B\Gamma, \Gamma A, AB. Τότε, τα σημεία \rm P_A, P_B, P_\Gamma ανήκουν στην ίδια ευθεία. 

Η ευθεία παίρνει το όνομά της από τον μαθηματικό Τζέικομπ Στάινερ, που το δημοσίευσε το 1829.

## Ιδιότητες

* Η ευθεία Στάινερ είναι παράλληλη της ευθείας Σίμσον-Γουάλας του σημείου (η οποία διέρχεται από τις προβολές του σημείου στις πλευρές του τριγώνου).

* Η ευθεία Στάινερ διέρχεται από το ορθόκεντρο του τριγώνου.

## Ειδικές περιπτώσεις
* Σε ένα τρίγωνο, η ευθεία Στάινερ που αντιστοιχεί στο σημείο Φόιερμπαχ του τριγώνου ως προς το τρίγωνο Gergonne του αρχικού είναι η ευθεία Όιλερ του τριγώνου. 

## Δείτε επίσης
* Περιγεγραμμένος κύκλος τριγώνου
* Ευθεία Σίμσον

## Εξωτερικοί σύνδεσμοι
* Ευθεία Στάινερ στο art of problem solving.
* Ευθεία του Steiner στο Γεωμετρικόν.
* Αντανακλάσεις σημείων του περιγεγραμμένου τριγώνου στο Cut The Knot.
* Διαδραστική εφαρμογή για την ευθεία Στάινερ στο Geogebra.
* Διαδραστική εφαρμογή για την ευθεία Στάινερ στο Geogebra.

## Παραπομπές


Κατηγορία:Ευθείες
Κατηγορία:Θεωρήματα στη Γεωμετρία
Κατηγορία:Τρίγωνα
Τύπος του Συλβέστερ

Στην γεωμετρία, ο **τύπος του Συλβέστερ** δίνει μία ερμηνεία για την  συνιστώσα τριών διανυσμάτων με ίσα μέτρα που δρουν σε ένα σημείο. 

Πιο συγκεκριμένα, έστω τρία διανύσματα \vec{\alpha}, \vec{\beta}, \vec{\gamma} με |\vec{\alpha}| = |\vec{\beta}| = \vec{\gamma}| που δρουν σε ένα σημείο \rm O.  Αυτά τα διανύσματα ορίζουν ένα τρίγωνο \rm AB\Gamma όπου \rm O είναι το περίκεντρο του τριγώνου. Αν \rm H είναι το ορθόκεντρο του τριγώνου, τότε
:\vec{\rm OH} = \vec{\alpha} + \vec{\beta} + \vec{\gamma}.

Ο τύπος παίρνει το όνομά του από τον Τζέιμς Τζόσεφ Συλβέστερ που το δημοσίευσε ως πρόβλημα.

## Ιδιότητες
* Αν \rm G είναι το βαρύκεντρο του τριγώνου, τότε 
::\vec{\rm OH} = 3 \cdot \vec{\rm OG}.

## Δείτε επίσης
* Ευθεία Όιλερ

## Περαιτέρω ανάγνωση
### Εξωτερικοί σύνδεσμοι
* Διαδραστική εφαρμογή του τύπου Συλβέστερ στο Geogebra.

### Ξενόγλωσσα άρθρα
* 

## Παραπομπές


Κατηγορία:Θεωρήματα στη Γεωμετρία
Κατηγορία:Τρίγωνα
Κατηγορία:Διανύσματα